3 การประกอบธุรกิจ

3.1 ลักษณะของผลิตภัณฑ์

บริษัทฯ ประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนังวัวดิบหมักเกลือ
นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์ เพื่อให้ได้ผลิตภัณฑ์ที่มีคุณภาพ
คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง กระเป๋าหนัง
และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split

3.หนังฟอกกึ่งสำเร็จรูป (Wet Blue)

สินค้าของบริษัทส่วนใหญ่ ร้อยละ 90 ขายให้กับโรงงานผลิตรองเท้า
ซึ่งเป็นแบรนด์เนมชั้นนำของโลกซึ่งต้องการสินค้าที่มีคุณภาพสูง
ทำให้ต้องให้ความสำคัญในการผลิตทุกขั้นตอนอย่างละเอียดเพื่อที่จะสามารถแข่งขันกับผู้ผลิตหนังฟอกรายใหญ่จากต่างประเทศได้

3.2 การตลาดและภาวะการแข่งขัน

ทิศทางของลูกค้าในปี พ.ศ. 2549 จากการได้รับยอดซื้อสูงจาก Nike เวลานาน Nike
ได้เพิ่มเติมยอดในส่วนของ Timberland โดยในส่วนของการผลิตจะผลิตร่วม Adidas
และยี่ห้อดังอื่น ๆ ในปริมาณการผลิตที่พอ ๆ กันด้วยสมรรถภาพที่เพิ่มขึ้น ด้วยกำลังการผลิตที่เพิ่มขึ้น
บริษัทฯ สามารถรองรับและตอบสนองความต้องการของลูกค้าทุกรายได้มากขึ้น

ทิศทางการผลิตรองเท้าโดยมากจะมุ่งไปที่เอเชียตะวันตกเฉียงใต้ ประกอบกับประเทศจีน
กำลังเผชิญปัญหาภาษีนำเข้า ANTI DUMPING ค่อนข้างจะถาวรในกลุ่มประเทศยุโรปตะวันตก
เหตุการณ์นี้จะกลับไปยังสัดส่วนเหมือนหลาย ๆ ปีก่อน
ซึ่งภาษีนำเข้าเป็นตัวกำหนดให้อุตสาหกรรมการผลิตรองเท้าใน

เอเชียตะวันออกเฉียงใต้เพิ่มขึ้นจากมีเสถียรภาพไปสอดคล้องกับการสั่งซื้อที่เพิ่มขึ้นจากตลาดยุโรป
จากการอยู่ศูนย์กลางเอเชียตะวันออกเฉียงใต้ ทำให้บริษัทฯ
อยู่ในตำแหน่งที่ได้เปรียบในการสนับสนุนและการผลิตให้กับภูมิภาคนี้ทำให้บริษัทฯ
เป็นหนึ่งในผู้นำของอุตสาหกรรมรองเท้า

ในทางกลับกัน จีนยังคงเป็นผู้นำของโลก เป็นผู้ผลิตรองเท้าป้อนเข้าสู่สหรัฐอเมริกา
และหลายแห่งในตลาดโลก และแม้ภายในจีนเองตลาดรองเท้าโตอย่างน่าตื่นตาเป็นอย่างยิ่ง บริษัทฯ
เป็นผู้ป้อนวัตถุดิบให้กับผู้ผลิตรองเท้าในจีน
จากการสนับสนุนจากรัฐบาลโดยการสนับสนุนการส่งออกจากไทยไปจีนเป็นไปอย่างดี
และได้พิสูจน์แล้วว่าสามารถแข่งขันกับโรงงานฟอกหนังจากประเทศจีน หรือ
ประเทศเกาหลีสำหรับการผลิตสินค้าสำหรับแบรนด์ที่มียี่ห้อดัง การขยายตัวของตลาดในประเทศจีนนั้น
เป็นผลดีกับบริษัทฯ และ บริษัท ซี.พี.แอล อินเตอร์เนชั่นแนล จำกัด ซึ่งเป็นบริษัทร่วม
ตั้งอยู่ที่เมืองกวางโจว ประเทศจีน

สำหรับลูกค้าทั่วไป ทีมการตลาดของบริษัทฯ
ที่อยู่ในสหรัฐอเมริกามีพื้นฐานที่แข็งแกร่งในการบุกเบิกโครงการหลาย ๆ
โครงการที่พิสูจน์ได้จากหลาย ๆ งานที่ได้รับความสำเร็จที่ผ่านมา
ด้วยความสามารถพร้อมประสบการณ์ด้านการตลาดที่ได้สั่งสมมานาน

ดังนั้น บริษัทฯ
จึงสามารถครองพื้นที่ตลาดในภูมิภาคเอเชียตะวันออกเฉียงใต้และจีนได้อย่างสมบูรณ์และง่ายดาย
เนื่องจากการอยู่ในศูนย์กลางซึ่งจะเป็นประตูไปสู่เอเชียตะวันออกเฉียงใต้ สำหรับบริษัท ซี.พี.แอล
อินเตอร์เนชั่นแนล จำกัด ซึ่งเป็นบริษัทร่วม ตั้งอยู่ที่เมืองกวางโจว ประเทศจีน ก็เช่นเดียวกัน
จากประสบการณ์ที่เยี่ยมยอดกับความสามารถที่ดี สนับสนุนให้บริษัทฯ มีผลงานโดยรวมที่โดดเด่น
บุคลากรในบริษัทฯ ทั้งที่อยู่ในสหรัฐอเมริกา, อินโดนีเซีย, จีน ได้พิสูจน์แล้วว่าสามารถทำงาน
ประสานงานพัฒนาไปได้ไกล เพื่อตอบสนองลูกค้าที่เพิ่มมากขึ้น

ในการจัดจำหน่ายผลิตภัณฑ์หนังฟอกนั้น บริษัทฯ
ทำหน้าที่เป็นผู้ประสานงานและดำเนินการจากสำนักงานใหญ่ซึ่งตั้งอยู่ในประเทศไทย
ด้วยตำแหน่งที่ตั้งที่อยู่ในใจกลางประเทศไทย บริษัทฯ
สามารถจัดส่งผลิตภัณฑ์หนังฟอกของตนให้กับโรงงานผลิตเครื่องหนังต่างๆ
ของผู้ซื้อในภูมิภาคเอเชียตะวันออกเฉียงใต้และจีนตอนใต้ได้ บริษัท ซีพีแอล อินเตอร์เนชั่นแนล
จำกัด ซึ่งตั้งอยู่ ในเมืองกวางโจว ประเทศจีน
สามารถตอบสนองความต้องการของโรงงานผลิตเครื่องหนังต่างๆ
ที่อยู่ทางฝั่งตะวันออกไกลในตอนเหนือของประเทศจีนได้

ลูกค้าในประเทศรายใหญ่ คือ โรงงานผลิตรองเท้า
ซึ่งจดทะเบียนในตลาดหลักทรัพย์แห่งประเทศไทย อาทิเช่น บมจ. แพนเอเซียฟุตแวร์ , บริษัท
ฟุตแวร์เทค จำกัด, บริษัทยูเนียนฟุตแวร์ จำกัด, และ บมจ.บางกอกรับเบอร์ เป็นต้น
มีการสั่งซื้ออย่างสม่ำเสมอ และ มีความสัมพันธ์มาช้านานกับบริษัทฯ ทำให้เข้าใจนโยบายการสั่งซื้อ
และการใช้สินค้า เป็นการได้เปรียบคู่แข่งขัน สำหรับปี 2549 สัดส่วนยอดขายในประเทศคิดเป็น
ร้อยละ 38.13 จากยอดขายทั้งหมด

ลูกค้าต่างประเทศ ส่วนใหญ่อยู่ในประเทศจีน เวียดนาม ฮ่องกง และ อินโดนีเซีย
เป็นลูกค้าที่มีการติดต่อซื้อขายกันมานาน
ส่วนใหญ่เป็นโรงงานรับจ้างผลิตรองเท้าตามคำสั่งซื้อของบริษัทเจ้าของยี่ห้อรองเท้า สำหรับปี 2549
สัดส่วนยอดขายต่างประเทศคิดเป็น ร้อยละ 61.87 จากยอดขายทั้งหมด

3.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป
บริษัทเป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นขบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีน้ำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์ มีกำลังการผลิตดังนี้

หน่วย / ตารางฟุต

  -----------------------------------------------------------------------
  กำลังการผลิตเต็มที่ ร้อยละ กำลังการผลิตจริง ร้อยละ

  หนังผิว (CN) 27,000,000 90.00 24,048,362 87.31

  หนังท้อง (CS) 3,000,000 10.00 3,493,881 12.69

  รวม 30,000,000 100.00 27,542,243 100.00

  อัตราการใช้กำลังการผลิต 91.81
  -----------------------------------------------------------------------

การมีประสิทธิภาพ
การตระหนักถึงสิ่งแวดล้อมและความเร็วจะเป็นส่วนสำคัญในการกำหนดคุณภาพและความทันสมัยของโรงงานฟอกหนัง
การมีประสิทธิภาพ หมายถึง การควบคุมอย่างเข้มงวด
การหาวิถีทางอย่างต่อเนื่องที่จะผลิตหนังฟอกที่มีต้นทุนต่ำที่สุดที่เป็นไปได้
สิ่งที่สัมพันธ์กับการมีประสิทธิภาพคือ
ใครที่สามารถนำส่งผลิตผลไปขายในตลาดได้เร็วกว่าด้วยวิธีการขนส่งตามปกติ
เขาจึงเสียค่าใช้จ่ายน้อยกว่า สิ่งแวดล้อมที่ดีปราศจากมลภาวะเป็นสิ่งที่ควรตระหนักอย่างยิ่ง
เพราะสุดท้ายก็ไปทำร้ายชุมชนโลก ซึ่งดูเหมือนว่าเป็นเรื่องง่ายที่บริษัทฯ
ต้องแบกรับภาระรับผิดชอบมากมายต่อสิ่งแวดล้อมทั้งภายในและภายนอก แต่บริษัทฯ
ก็ถือเป็นความรับผิดชอบ เพราะการที่บริษัทฯ
มีส่วนแบ่งตลาดในกลุ่มลูกค้าที่มีชื่อเสียงก้องโลกที่ตระหนักและให้ความสำคัญเรื่องสิ่งแวดล้อมอย่างเคร่งครัด
บริษัทฯ จึงมีการตรวจสอบอยู่ตลอดเวลาและปฏิบัติมาเป็นสิบปีแล้ว

ธุรกิจฟอกหนังในเวลานี้ได้ก้าวถึงขั้นสูงสุดในส่วนของวิธีและกระบวนการปฏิบัติงาน
การปรับปรุงในหลักสำคัญมีมาอย่างต่อเนื่อง
เป็นการปรับปรุงในภาคปฏิบัติในกระบวนการที่ครอบคลุมทั่วโรงงาน
ประเด็นการมีประสิทธิภาพได้ถูกผลักดันอย่างสุดขีด ซึ่งเป็นนโยบายของบริษัทฯ
ที่ยึดมั่นอย่างต่อเนื่องมาตลอดว่าต้องทำได้ดีกว่า ความสามารถที่ทำได้โดยเฉพาะอย่างยิ่งในบริษัทฯ
เริ่มจัดการตั้งแต่ขั้นตอนของกระบวนการเตรียมการฟอกจนถึงการบริการหลังการขาย
ทุกแผนกได้ผ่านการปฏิรูปตั้งแต่เป็นทศวรรษที่ผ่านมาแล้ว ปฏิบัติการมุ่งเพื่อเกิดประสิทธิภาพสูงขึ้น
และกลายเป็นสิ่งที่ติดตัวบุคลากรของบริษัทฯ
ตลอดมาซึ่งผลสำเร็จสามารถประจักษ์ได้ด้วยข้อมูลหลักฐานต่าง ๆ ที่มีอยู่ในทุกแผนก

ประสิทธิภาพทำให้เกิดความรวดเร็วในการผลิตสินค้าที่ได้คุณภาพดีในเวลาที่กำหนด
ทุกปีลูกค้าจะวางแผนการออกแบบสินค้าใหม่ที่มีคุณค่าทั้งรูปแบบและคุณภาพตามตลาดต้องการ
ผลจากการพัฒนานำอินเตอร์เน็ตมาใช้อย่างแพร่หลาย
ทำให้มีการเปลี่ยนแปลงทัศนคติและมุมมองเกี่ยวกับตลาดแฟชั่นเป็น 4 ฤดูกาล แทนที่หนึ่งปีต่อหนึ่งครั้ง
คาดว่ามีแนวโน้มจะเปลี่ยนเป็น 6 ครั้งต่อปีในอนาคต ซึ่งหมายถึงความรวดเร็ว
การวางตลาดของสินค้าลูกค้าและ สำหรับบริษัทฯ
ก็หมายถึงความเร็วในการส่งมอบวัตถุดิบถึงลูกค้าที่เป็นผู้ผลิตได้เร็วกว่าเพราะว่าผู้ผลิตรองเท้า
บ่อยครั้งที่ต้องตัดสินใจปรับเปลี่ยนผลิตภัณฑ์ที่ใหม่ทางนวัตกรรมแฟชั่น
เรื่องตลาดแฟชั่นจึงเป็นเรื่องความเร็วที่นับชั่วโมงต่อชั่วโมง ดังนั้นอุปสงค์ต่ออุปทานที่เป็นผู้ผลิต คือ
สมรรถภาพในการเร่งเวลาการผลิตสั้นลงร่วมกับทางการขนส่งสินค้าและการจัดบริหารโดยทั่วไป
บริษัทฯนำเครื่องคอมพิวเตอร์ที่มีประสิทธิภาพสูงใช้เชื่อมกับสายการผลิตและฝ่ายบริหาร
ทำให้ยอดการผลิตเพิ่มขึ้น สามารถกำหนดระยะเวลาการผลิต และวันจัดส่งสินค้าได้
ถึงแม้ระบบขนส่ง LOGISTIC ของประเทศยังมีปัญหาก็ตาม โรงงานของบริษัทฯ
ตั้งอยู่ในศูนย์กลางภูมิภาคเอเชียบูรพา ได้เปรียบกว่าประเทศอื่นในภูมิภาคนี้
ในการขนส่งสินค้าที่เร็วกว่า และ บริษัท ซี.พี.แอล อินเตอร์เนชั่นแนล จำกัด ซึ่งเป็นบริษัทร่วม
ตั้งอยู่ที่เมืองกวางโจว ประเทศจีน ที่เข้าถึงลูกค้าในจีนได้เร็วกว่าและประหยัดกว่า
ทั้งต้นทุนค่าใช้จ่ายในการขนส่งและขบวนการผลิต

ดังนั้นบริษัทฯ จึงอยู่ในฐานะโอกาสที่ดีกว่า
พร้อมด้วยพลังการผลิตที่มีสมรรถภาพสูงกว่าด้วยการผลิตที่สำนึกต่อการอนุรักษ์สิ่งแวดล้อม
มีตำแหน่งที่ตั้งของแหล่งผลิตที่ใกล้กับตลาดความต้องการของลูกค้าอย่างมีคุณภาพมาตราฐานต้นทุนที่ต่ำกว่าได้อย่างรวดเร็วและปลอดภัย

(ข) ผลกระทบต่อสิ่งแวดล้อม

อุตสาหกรรมฟอกหนัง เป็นอุตสาหกรรมที่ก่อให้เกิดปัญหาด้านมลภาวะ สิ่งแวดล้อม ด้านน้ำเสีย
ซึ่งต้องมีบำบัดน้ำเสียเหล่านี้อย่างถูกวิธีก่อนปล่อยทิ้ง ค่าใช้จ่ายเกี่ยวกับการสร้างระบบบำบัดน้ำเสีย
ต้องมีเงินลงทุนสูงและมีค่าใช้จ่ายมาก ทำเลที่ตั้งบริษัทอยู่ในเขตประกอบการอุตสาหกรรมฟอกหนัง
และเป็นสมาชิกของสมาคมอุตสาหกรรมฟอกหนัง
ทำให้ต้องปฏิบัติตามระเบียบปฏิบัติของสมาคมฟอกหนังที่กำหนดไว้ คือ
ก่อนที่จะทำการปล่อยน้ำเสียลงในทางสาธารณะต้องมีการบำบัด,
ปรับสภาพน้ำให้ดีขึ้นในระดับหนึ่งเสียก่อน และมีการตรวจสอบสภาพน้ำเสียในบ่อบำบัดอย่างสม่ำเสมอ
ซึ่งเป็นการให้ความสำคัญกับน้ำเสียที่ปล่อยออกจากโรงงานสู่ที่สาธารณะ

สินค้าของบริษัทฯ คือ หนังฟอกชนิดต่าง ๆ
ที่ใช้เป็นวัตถุดิบในการผลิตในการผลิตรองเท้ากีฬาชั้นนำของโลก เช่น Nike, adidas,
Timberland ซึ่งให้ความสำคัญกับ สภาวะแวดล้อมโลก และเรื่องสิทธิมนุษยชน เป็นอย่างมาก
จะเห็นได้จากระบบมาตราฐานต่าง ๆ ที่กำหนดเพื่อที่จะได้เป็นพันธมิตรทางการค้ากับ
แบรนด์ชั้นนำดังกล่าวนั้น ต้องผ่านการทดสอบอย่างมากมาย เกี่ยวกับสิ่งแวดล้อม และ
สิทธิมนุษยชนมีการรณรงค์อย่างแรงกล้าเกี่ยวกับการผลิตและผลิตภัณฑ์ที่เป็นมิตรกับสิ่งแวดล้อม
โดยเฉพาะอย่างยิ่งผู้ซื้อของบริษัทฯ
ที่เป็นแบรนด์ชั้นนำของโลกก็ได้ตระหนักถึงผลกระทบที่มีต่อตลาดและประชากรของโลก
และโดยเฉพาะในประเทศที่พัฒนาแล้ว
ก็มีการออกกฎระเบียบอย่างเคร่งครัดในเรื่องการอนุรักษ์สิ่งแวดล้อมกับสินค้าที่ผลิต
ปัจจุบันบริษัทฯได้ผลิตหนังฟอกที่ปลอดสารโครเมี่ยมอ๊อกไซด์
และยึดการผลิตที่เป็นมิตรกับสิ่งแวดล้อมแทน
และได้ผ่านการทดสอบจากวิธีการอันเข้มงวดตามความต้องการของทั้งยุโรปและอเมริกาได้แล้ว